CELEX: 32011R0904
Language: sk
Date: 2011-09-07 00:00:00
Title: Vykonávacie nariadenie Komisie (EÚ) č. 904/2011 zo 7. septembra 2011 , ktorým sa stanovuje koeficient pridelenia, ktorý sa má uplatňovať na žiadosti o dovozné povolenia podané v období od 26. augusta 2011 do 2. septembra 2011 v rámci colnej kvóty otvorenej pre jačmeň nariadením (ES) č. 2305/2003

8.9.2011   
            
            
               SK
            
            
               Úradný vestník Európskej únie
            
            
               L 231/22
            
         VYKONÁVACIE NARIADENIE KOMISIE (EÚ) č. 904/2011
   zo 7. septembra 2011,
   ktorým sa stanovuje koeficient pridelenia, ktorý sa má uplatňovať na žiadosti o dovozné povolenia podané v období od 26. augusta 2011 do 2. septembra 2011 v rámci colnej kvóty otvorenej pre jačmeň nariadením (ES) č. 2305/2003
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na nariadenie Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (2), a najmä na jeho článok 7 ods. 2,
   keďže:
   
               (1)
            
            
               Nariadením Komisie (ES) č. 2305/2003 (3) sa otvorila ročná colná kvóta na 306 215 ton jačmeňa (poradové číslo 09.4126).
            
         
               (2)
            
            
               Z oznámenia podľa článku 3 ods. 3 nariadenia (ES) č. 2305/2003 vyplýva, že žiadosti podané v období od 26. augusta 2011 od 13. hodiny bruselského času do 2. septembra 2011 do 13. hodiny bruselského času podľa článku 3 ods. 1 uvedeného nariadenia, sa vzťahujú na vyššie množstvá, ako sú dostupné množstvá. Malo by sa teda určiť, do akej miery sa môžu dovozné povolenia vydávať stanovením koeficientu pridelenia, ktorý sa má uplatňovať na požadované množstvá.
            
         
               (3)
            
            
               Rovnako je potrebné ďalej nevydávať na základe nariadenia (ES) č. 2305/2003 dovozné povolenia na prebiehajúce kvótové obdobie.
            
         
               (4)
            
            
               S cieľom zabezpečiť dobré riadenie postupu vydávania dovozných povolení by malo toto nariadenie nadobudnúť účinnosť ihneď po jeho uverejnení,
            
         PRIJALA TOTO NARIADENIE:
   Článok 1
   1.   Každej žiadosti o dovozné povolenie na jačmeň patriaci pod kvótu uvedenú v nariadení (ES) č. 2305/2003 podanej v období od 26. augusta 2011 od 13. hodiny bruselského času do 2. septembra 2011 do 13. hodiny bruselského času sa musí vyhovieť vydaním povolenia na požadovaný objem upravený podľa koeficientu pridelenia vo výške 77,115913 %.
   2.   Vydávanie povolení na požadovaný objem sa od 2. septembra 2011 od 13. hodiny bruselského času na prebiehajúce kvótové obdobie pozastavuje.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. septembra 2011
      
         
            Za Komisiu v mene predsedu
         
         José Manuel SILVA RODRÍGUEZ
         
            generálny riaditeľ pre poľnohospodárstvo a rozvoj vidieka
         
      
   
   
      (1)  Ú. v. EÚ L 299, 16.11.2007, s. 1.
   
      (2)  Ú. v. EÚ L 238, 1.9.2006, s. 13.
   
      (3)  Ú. v. EÚ L 342, 30.12.2003, s. 7.